title: Регламент за изпълнение (ЕС) № 1089/2013 на Комисията от 4 ноември 2013 година за изменение на Регламент за изпълнение (ЕС) № 540/2011 по отношение на условията за одобряване на активното вещество кизелгур (инфузорна пръст)  текст от значение за ЕИП

text:
               5.11.2013

               BG

               Официален вестник на Европейския съюз

               L 293/31

         РЕГЛАМЕНТ ЗА ИЗПЪЛНЕНИЕ (ЕС) № 1089/2013 НА КОМИСИЯТА
   от 4 ноември 2013 година
   за изменение на Регламент за изпълнение (ЕС) № 540/2011 по отношение на условията за одобряване на активното вещество кизелгур (инфузорна пръст)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2, буква в) и член 78, параграф 2 от него,
   като има предвид, че:

               (1)

               Активното вещество кизелгур (инфузорна пръст) беше включено в приложение I към Директива 91/414/ЕИО на Съвета (2) с Директива 2008/127/ЕО на Комисията (3) в съответствие с процедурата, предвидена в член 24б от Регламент (ЕО) № 2229/2004 на Комисията (4). След замяната на Директива 91/414/ЕИО с Регламент (ЕС) № 1107/2009 това вещество се счита за одобрено съгласно посочения регламент и е включено в списъка в част А от приложението към Регламент за изпълнение (ЕС) № 540/2011 на Комисията (5).

               (2)

               В съответствие с член 25а от Регламент (ЕО) № 2229/2004 на 22 юни 2012 г. Европейският орган за безопасност на храните, наричан по-долу „Органът“, представи на Комисията становището си по проекта на доклада за преглед на кизелгур (инфузорна пръст). Органът изпрати на нотификатора становището си за веществото кизелгур (инфузорна пръст). Комисията прикани нотификатора да представи коментарите си по проекта на доклада за преглед на веществото кизелгур (инфузорна пръст). Проектът на доклад и становището на Органа бяха разгледани от държавите членки и Комисията в рамките на Постоянния комитет по хранителната верига и здравето на животните и проектът на доклад бе финализиран на 3 октомври 2013 г. под формата на доклад на Комисията за преглед на веществото кизелгур (инфузорна пръст).

               (3)

               Потвърждава се, че активното вещество кизелгур (инфузорна пръст) следва да се смята за одобрено съгласно Регламент (ЕО) № 1107/2009.

               (4)

               В съответствие с член 13, параграф 2 от Регламент (ЕО) № 1107/2009 във връзка с член 6 от същия регламент и в контекста на съвременните научно-технически познания е необходимо да се изменят условията за одобрение. По-конкретно е целесъобразно да се изиска допълнителна потвърждаваща информация.

               (5)

               Поради това приложението към Регламент за изпълнение (ЕС) № 540/2011 следва да бъде съответно изменено.

               (6)

               На държавите членки следва да се предостави време да изменят или отнемат разрешенията за продукти за растителна защита, в чийто състав влиза веществото кизелгур (инфузорна пръст).

               (7)

               По отношение на продуктите за растителна защита, които съдържат веществото кизелгур (инфузорна пръст), следва в случаите, когато държавите членки предоставят гратисен период в съответствие с член 46 от Регламент (ЕО) № 1107/2009, този период да изтече най-късно осемнадесет месеца след датата на влизане в сила на регламента.

               (8)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент за изпълнение (ЕС) № 540/2011
   Част А от приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
   Член 2
   Преходни мерки
   Когато е необходимо, до 25 май 2014 г. държавите членки изменят или отнемат съществуващите разрешения за продукти за растителна защита, в чийто състав като активно вещество влиза веществото кизелгур (инфузорна пръст), в съответствие с Регламент (ЕО) № 1107/2009.
   Член 3
   Гратисен период
   Всеки гратисен период, предоставен от държавите членки в съответствие с член 46 от Регламент (ЕО) № 1107/2009, следва да бъде възможно най-кратък и да изтича най-късно на 25 май 2015 г.
   Член 4
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 ноември 2013 година.

            За Комисията

            Председател

         José Manuel BARROSO

      (1)  ОВ L 309, 24.11.2009 г., стр. 1.

      (2)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).

      (3)  Директива 2008/127/ЕО на Комисията от 18 декември 2008 г. за изменение на Директива 91/414/ЕИО на Съвета с цел включване на няколко активни вещества (ОВ L 344, 20.12.2008 г., стр. 89).

      (4)  Регламент (ЕО) № 2229/2004 на Комисията от 3 декември 2004 г. относно определяне на допълнителни подробни правила за изпълнение на четвъртия етап на работната програма, посочена в член 8, параграф 2 от Директива 91/414/ЕИО на Съвета (ОВ L 379, 24.12.2004 г., стр. 13).

      (5)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

      ПРИЛОЖЕНИЕ
      В част А от приложението към Регламент за изпълнение (ЕС) № 540/2011 ред 236 относно активното вещество кизелгур (инфузорна пръст) се заменя със следното:

                     Номер

                     Популярно наименование, идентификационни номера

                     Наименование по IUPAC

                     Чистота

                     Дата на одобрението

                     Изтичане срока на одобрението

                     Специфични разпоредби

                     „236

                     Кизелгур (инфузорна пръст)
                     CAS № 61790-53-2
                     CIPAC № 647

                     Кизелгур (не съществува наименование по IUPAC)
                     Инфузорна пръст
                     Аморфен силициев диоксид
                     Кварц
                     Диатомит

                     Продуктът се състои от 100 % инфузорна пръст.
                     Максимум 0,1 % частици от кристален силициев диоксид (с диаметър под 50 μm)

                     1 септември 2009 г.

                     31 август 2019 г.

                     ЧАСТ А
                     Може да бъде разрешена единствено употребата като инсектицид и акарицид от професионални ползватели.
                     ЧАСТ Б
                     За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преглед относно кизелгур (инфузорна пръст) (SANCO/2617/2008), и по-специално допълнения I и II към него, във вида, в който е финализиран от Постоянния комитет по хранителната верига и здравето на животните на 3 октомври 2013 г.
                     При тази цялостна оценка държавите членки следва да отделят особено внимание на безопасността на операторите и работниците. Условията за употреба включват ползването на подходящи лични предпазни средства и оборудване за защита на дихателните органи. Когато е необходимо, условията за употреба съдържат забрана за присъствието на работници след прилагане на въпросния продукт за подходящ период от време с оглед на рисковете, предизвикани от продукта.
                     Засегнатите държави членки гарантират, че до 25 ноември 2015 г. нотификаторите предоставят на Комисията, държавите членки и Органа информация за токсичността при вдишване за потвърждаване на граничната стойност на професионална експозиция на кизелгур (инфузорна пръст).“


title: Регламент за изпълнение (ЕС) 2015/1044 на Комисията от 30 юни 2015 година за установяване на стандартни стойности при внос с цел определяне на входната цена на някои плодове и зеленчуци

text:
               1.7.2015

               BG

               Официален вестник на Европейския съюз

               L 167/67

         РЕГЛАМЕНТ ЗА ИЗПЪЛНЕНИЕ (ЕС) 2015/1044 НА КОМИСИЯТА
   от 30 юни 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 юни 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  32,3

                  MA

                  147,7

                  MK

                  63,5

                  ZZ

                  81,2

                  0707 00 05

                  TR

                  106,1

                  ZZ

                  106,1

                  0709 93 10

                  TR

                  122,9

                  ZZ

                  122,6

                  0805 50 10

                  AR

                  115,4

                  BO

                  144,3

                  TR

                  102,0

                  UY

                  130,0

                  ZA

                  136,5

                  ZZ

                  125,6

                  0808 10 80

                  AR

                  86,7

                  BR

                  101,6

                  CL

                  126,4

                  NZ

                  149,4

                  US

                  109,6

                  ZA

                  125,2

                  ZZ

                  116,5

                  0809 10 00

                  IL

                  315,1

                  TR

                  253,8

                  ZZ

                  284,5

                  0809 29 00

                  TR

                  321,9

                  US

                  581,4

                  ZZ

                  451,7

                  0809 40 05

                  IL

                  221,0

                  ZZ

                  221,0

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 914/2011 на Комисията от 13 септември 2011 година за изменение на Регламент (ЕС) № 605/2010 за определяне на ветеринарно-санитарните и здравните условия и условията за ветеринарно сертифициране при въвеждането в Европейския съюз на сурово мляко и млечни продукти, предназначени за консумация от човека  Текст от значение за ЕИП

text:
               14.9.2011

               BG

               Официален вестник на Европейския съюз

               L 237/1

         РЕГЛАМЕНТ ЗА ИЗПЪЛНЕНИЕ (ЕС) № 914/2011 НА КОМИСИЯТА
   от 13 септември 2011 година
   за изменение на Регламент (ЕС) № 605/2010 за определяне на ветеринарно-санитарните и здравните условия и условията за ветеринарно сертифициране при въвеждането в Европейския съюз на сурово мляко и млечни продукти, предназначени за консумация от човека
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално уводното изречение на член 9, параграф 4, буква б) от нея:
   като има предвид, че:

               (1)

               В Регламент (ЕС) № 605/2010 на Комисията от 2 юли 2010 г. за определяне на ветеринарно-санитарните и здравните условия и условията за ветеринарно сертифициране при въвеждането в Европейския съюз на сурово мляко и млечни продукти, предназначени за консумация от човека (2) се предвижда, че пратките сурово мляко и млечни продукти, предназначени за консумация от човека и разрешени за внос в Съюза, се придружават от здравен сертификат, изготвен в съответствие с подходящия образец, установен в част 2 от приложение II за конкретната стока („образците на здравни сертификати“).

               (2)

               Следва да се поясни, че изискването за използване на образците на здравни сертификати, предвидени в посочения регламент, се прилага, без да се засягат специфичните изисквания за сертифициране, установени в други актове на Съюза или в споразумения, сключени между Съюза и трети държави.

               (3)

               В образците на здравни сертификати се посочва кодът на стоката за стоки, попадащи в обхвата на Регламент (ЕС) № 605/2010 г., въз основа на Хармонизираната система за описание и кодиране на стоките („кодове по ХС“) от номенклатурата на митническата тарифа, поддържана от Световната митническа организация (СМО).

               (4)

               Някои млечни продукти, попадащи в обхвата на Регламент (ЕС) № 605/2010, не са обхванати от кодовете на стоките в образците на здравни сертификати. За да се позволи по-прецизна идентификация на тези стоки в образците на здравни сертификати, е необходимо да се изменят тези образци и да се добавят липсващите кодове по ХС, по-специално по отношение на кодове по ХС 35.01 и 35.02 (казеини, казеинати и албумини).

               (5)

               Освен това е необходимо в образците на здравни сертификати да се изясни, че изискванията по отношение на антибиотичните остатъци, замърсителите и остатъчните вещества от пестициди може да се основават на констатации от официални програми за мониторинг, които са най-малко еквивалентни на предвидените в законодателството на Съюза.

               (6)

               С оглед на яснотата и прозрачността на законодателството на Съюза образците на здравни сертификати следва да бъде заменени със образците на здравни сертификати, посочен в приложението към настоящия регламент.

               (7)

               Поради това Регламент (ЕС) № 605/2010 следва да бъде съответно изменен.

               (8)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕС) № 605/2010 се изменя, както следва:

               (1)

               В член 1 се добавя следната втора алинея:
               „Настоящият регламент се прилага, без да се засягат специфичните изисквания за сертифициране, установени в други актове на Съюза или в споразумения, сключени между Съюза и трети държави.“

               (2)

               Приложение II се изменя в съответствие с приложението към настоящия регламент.

         Член 2
   За преходен период до 30 ноември 2011 г. може да продължи въвеждането в Съюза на пратки сурово мляко и млечни продукти, за които са издадени съответните здравни сертификати в съответствие с Регламент (ЕС) № 605/2010 г. преди влизането в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 13 септември 2011 година.

            За Комисията

            Председател

         José Manuel BARROSO

      (1)  ОВ L 18, 23.1.2003 г., стр. 11.

      (2)  ОВ L 175, 10.7.2010 г., стр. 1.

      ПРИЛОЖЕНИЕ
      Части 2 и 3 от приложение II към Регламент (ЕС) № 605/2010 се заменят със следното:

         „ЧАСТ 2

               Образец Milk-RM

            Здравен сертификат за сурово мляко от трети държави или части от тях, въвеждането от които е разрешено съгласно колона А от приложение I към Регламент (ЕС) № 605/2010, предназначено за по-нататъшна преработка в Европейския съюз, преди да бъде използвано за консумация от човека

               Образец Milk-RMP

            Здравен сертификат за млечни продукти, произведени от сурово мляко за консумация от човека, от трети държави или части от тях, въвеждането от които е разрешено съгласно колона А от приложение I към Регламент (ЕС) № 605/2010, предназначени за внос в Европейския съюз

               Образец Milk-HTB

            Здравен сертификат за млечни продукти за консумация от човека, произведени от мляко от крави, овце, кози и биволици, от трети държави или части от тях, въвеждането от които е разрешено съгласно колона Б от приложение I към Регламент (ЕС) № 605/2010, предназначени за внос в Европейския съюз

               Образец Milk-HTC

            Здравен сертификат за млечни продукти за консумация от човека от трети държави или части от тях, въвеждането от които е разрешено съгласно колона В от приложение I към Регламент (ЕС) № 605/2010, предназначени за внос в Европейския съюз

         ЧАСТ 3

               Образец Milk-T/S

            Ветеринарно-санитарен сертификат за сурово мляко или млечни продукти за консумация от човека, за [транзит]/[складиране] (1) (2) в Европейския съюз


title: Регламент за изпълнение (ЕС) № 1136/2013 на Комисията от 12 ноември 2013 година за изменение на Регламент за изпълнение (ЕС) № 540/2011 по отношение на удължаването на срока на одобрение на активните вещества клотианидин, димоксистробин, оксамил и петоксамид  текст от значение за ЕИП

text:
               13.11.2013

               BG

               Официален вестник на Европейския съюз

               L 302/34

         РЕГЛАМЕНТ ЗА ИЗПЪЛНЕНИЕ (ЕС) № 1136/2013 НА КОМИСИЯТА
   от 12 ноември 2013 година
   за изменение на Регламент за изпълнение (ЕС) № 540/2011 по отношение на удължаването на срока на одобрение на активните вещества клотианидин, димоксистробин, оксамил и петоксамид
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 17, първа алинея от него,
   като има предвид, че:

               (1)

               В част А от приложението към Регламент за изпълнение (ЕС) № 540/2011 на Комисията (2) се посочват активните вещества, които се считат за одобрени съгласно с Регламент (ЕО) № 1107/2009.

               (2)

               Срокът на одобренията на активните вещества клотианидин, димоксистробин, оксамил и петоксамид изтича между 31 юли 2016 г. и 30 септември 2016 г. Подадени са заявления за подновяване на одобренията на тези активни вещества. Тъй като изискванията, определени в Регламент за изпълнение (ЕС) № 844/2012 на Комисията (3), се прилагат за тези активни вещества, е необходимо да се предостави на заявителите достатъчно време да приключат процедурата по подновяване в съответствие с посочения регламент. Поради това е възможно срокът на одобренията на посочените активни вещества да изтече, преди да е взето решение за тяхното подновяване. Затова е необходимо срокът на техните одобрения да бъде удължен.

               (3)

               Поради това Регламент за изпълнение (ЕС) № 540/2011 следва да бъде съответно изменен.

               (4)

               За целите на член 17, първа алинея от Регламент (ЕО) № 1107/2009 в случаите, в които в срок не по-късно от 30 месеца преди датата на изтичане на срока, определен в приложението към настоящия регламент, не е подадена допълнителна документация в съответствие с Регламент за изпълнение (ЕС) № 844/2012, Комисията ще посочи като дата на изтичане на срока същата дата като определената преди да влезе в сила настоящият регламент или най-ранната възможна дата след това.

               (5)

               За целите на член 17, първа алинея от Регламент (ЕО) № 1107/2009 в случаите, в които Комисията приема регламент, с който не се подновява одобрението за дадено активно вещество, посочено в приложението към настоящия регламент, тъй като не са изпълнени критериите за одобрение, Комисията посочва като дата на изтичане на срока по-късната от двете дати — датата, определена преди да влезе в сила настоящият регламент, или датата на влизането в сила на регламента, с който не се подновява одобрението на активното вещество.

               (6)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Част А от приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 ноември 2013 година.

            За Комисията

            Председател

         José Manuel BARROSO

      (1)  ОВ L 309, 24.11.2009 г., стр. 1.

      (2)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

      (3)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).

      ПРИЛОЖЕНИЕ
      Част А от приложението към Регламент за изпълнение (ЕС) № 540/2011 се изменя, както следва:

                  1)

                  В шестата колона — „Изтичане срока на одобрението“, за ред № 116, оксамил, датата 31 юли 2016 г. се заменя с датата 31 януари 2018 г.

                  2)

                  В шестата колона — „Изтичане срока на одобрението“, за ред № 121, клотианидин, датата 31 юли 2016 г. се заменя с датата 31 януари 2018 г.

                  3)

                  В шестата колона — „Изтичане срока на одобрението“, за ред № 122, петоксамид, датата 31 юли 2016 г. се заменя с датата 31 януари 2018 г.

                  4)

                  В шестата колона — „Изтичане срока на одобрението“, за ред № 128, димоксистробин, датата 30 септември 2016 г. се заменя с датата 31 януари 2018 г.


title: Регламент за изпълнение (ЕС) № 1197/2012 на Комисията от 13 декември 2012 година за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества ацетамиприд, алфа-циперметрин, Ampelomyces quisqualis , щам: АQ 10, беналаксил, бифеназат, бромоксинил, хлорпрофам, десмедифам, етоксазол, Gliocladium catenulatum , щам: J1446, имазосулфурон, ламинарин, мепанипирим, метоксифенозид, милбемектин, фенмедифам, Pseudomonas chlororaphis , щам: MA 342, квиноксифен, S-метолахлор, тепралоксидим, тиаклоприд, тирам и цирам текст от значение за ЕИП

text:
               14.12.2012

               BG

               Официален вестник на Европейския съюз

               L 342/27

         РЕГЛАМЕНТ ЗА ИЗПЪЛНЕНИЕ (ЕС) № 1197/2012 НА КОМИСИЯТА
   от 13 декември 2012 година
   за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества ацетамиприд, алфа-циперметрин, Ampelomyces quisqualis, щам: АQ 10, беналаксил, бифеназат, бромоксинил, хлорпрофам, десмедифам, етоксазол, Gliocladium catenulatum, щам: J1446, имазосулфурон, ламинарин, мепанипирим, метоксифенозид, милбемектин, фенмедифам, Pseudomonas chlororaphis, щам: MA 342, квиноксифен, S-метолахлор, тепралоксидим, тиаклоприд, тирам и цирам
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 17, първа алинея от него,
   като има предвид, че:

               (1)

               Активните вещества, считани за одобрени съгласно Регламент (ЕО) № 1107/2009, са посочени в част А от приложението към Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (2).

               (2)

               Между 31 юли 2014 г. и 30 ноември 2015 г. изтича срокът на одобренията на активните вещества ацетамиприд, алфа-циперметрин, Ampelomyces quisqualis, щам: АQ 10, беналаксил, бифеназат, бромоксинил, хлорпрофам, десмедифам, етоксазол, Gliocladium catenulatum, щам: J1446, имазосулфурон, ламинарин, мепанипирим, метоксифенозид, милбемектин, фенмедифам, Pseudomonas chlororaphis, щам: MA 342, квиноксифен, S-метолахлор, тепралоксидим, тиаклоприд, тирам и цирам. Подадени са заявления за подновяване на одобренията на тези активни вещества. Тъй като по отношение на посочените активни вещества ще се прилагат изискванията на Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (3), е необходимо да се предвиди достатъчно време, за да бъде извършена процедурата по подновяване в съответствие с посочения регламент. Поради това е възможно срокът на одобренията на посочените активни вещества да изтече, преди да е взето решение за тяхното подновяване. Затова е необходимо да се отложи изтичането на срока на одобренията.

               (3)

               Поради тази причина Регламент за изпълнение (ЕС) № 540/2011 следва да бъде съответно изменен.

               (4)

               За целите на член 17, първа алинея от Регламент (ЕО) № 1107/2009 в случаите, в които в срок от 30 месеца преди датата на изтичане на срока, определен в приложението към настоящия регламент, не е подадена допълнителна документация в съответствие с Регламент за изпълнение (ЕС) № 844/2012, Комисията ще посочи като дата на изтичане на срока датата, определена преди настоящият регламент, или най-ранната възможна дата след това.

               (5)

               За целите на член 17, първа алинея от Регламент (ЕО) № 1107/2009 в случаите, в които Комисията приема регламент, с който не се подновява одобрението за дадено активно вещество, посочено в приложението към настоящия регламент, тъй като не са изпълнени критериите за одобрение, Комисията посочва като дата на изтичане на срока по-късната от двете дати — датата, определена преди да влезе в сила настоящият регламент, или датата на влизане в сила на регламента, с който не се подновява одобрението на активното вещество.

               (6)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Част А от приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 декември 2012 година.

            За Комисията

            Председател

         José Manuel BARROSO

      (1)  ОВ L 309, 24.11.2009 г., стр. 1.

      (2)  ОВ L 153, 11.6.2011 г., стр. 1.

      (3)  ОВ L 252, 19.9.2012 г., стр. 26.

      ПРИЛОЖЕНИЕ
      Част А от приложението към Регламент за изпълнение (ЕС) № 540/2011 се изменя, както следва:

                  1)

                  В шестата колона — „Изтичане срока на одобрението“, за вписване № 73, тирам, датата 31 юли 2014 г. се заменя с датата 30 април 2017 г.

                  2)

                  В шестата колона — „Изтичане срока на одобрението“, за вписване № 74, цирам, датата 31 юли 2014 г. се заменя с датата 30 април 2017 г.

                  3)

                  В шестата колона — „Изтичане срока на одобрението“, за вписване № 82, квиноксифен, датата 31 август 2014 г. се заменя с датата 30 април 2017 г.

                  4)

                  В шестата колона — „Изтичане срока на одобрението“, за вписване № 89, Pseudomonas chlororaphis, щам: MA 342, датата 30 септември 2014 г. се заменя с датата 30 април 2017 г.

                  5)

                  В шестата колона — „Изтичане срока на одобрението“, за вписване № 90, мепанипирим, датата 30 септември 2014 г. се заменя с датата 30 април 2017 г.

                  6)

                  В шестата колона — „Изтичане срока на одобрението“, за вписване № 91, ацетамиприд, датата 31 декември 2014 г. се заменя с датата 30 април 2017 г.

                  7)

                  В шестата колона — „Изтичане срока на одобрението“, за вписване № 92, тиаклоприд, датата 31 декември 2014 г. се заменя с датата 30 април 2017 г.

                  8)

                  В шестата колона — „Изтичане срока на одобрението“, за вписване № 78, хлорпрофам, датата 31 януари 2015 г. се заменя с датата 31 юли 2017 г.

                  9)

                  В шестата колона — „Изтичане срока на одобрението“, за вписване № 83, алфа-циперметрин, датата 28 февруари 2015 г. се заменя с датата 31 юли 2017 г.

                  10)

                  В шестата колона — „Изтичане срока на одобрението“, за вписване № 84, беналаксил, датата 28 февруари 2015 г. се заменя с датата 31 юли 2017 г.

                  11)

                  В шестата колона — „Изтичане срока на одобрението“, за вписване № 85, бромоксинил, датата 28 февруари 2015 г. се заменя с датата 31 юли 2017 г.

                  12)

                  В шестата колона — „Изтичане срока на одобрението“, за вписване № 86, десмедифам, датата 28 февруари 2015 г. се заменя с датата 31 юли 2017 г.

                  13)

                  В шестата колона — „Изтичане срока на одобрението“, за вписване № 88, фенмедифам, датата 28 февруари 2015 г. се заменя с датата 31 юли 2017 г.

                  14)

                  В шестата колона — „Изтичане срока на одобрението“, за вписване № 93, Ampelomyces quisqualis, щам: AQ 10, датата 31 март 2015 г. се заменя с датата 31 юли 2017 г.

                  15)

                  В шестата колона — „Изтичане срока на одобрението“, за вписване № 94, имазосулфурон, датата 31 март 2015 г. се заменя с датата 31 юли 2017 г.

                  16)

                  В шестата колона — „Изтичане срока на одобрението“, за вписване № 95, ламинарин, датата 31 март 2015 г. се заменя с датата 31 юли 2017 г.

                  17)

                  В шестата колона — „Изтичане срока на одобрението“, за вписване № 96, метоксифенозид, датата 31 март 2015 г. се заменя с датата 31 юли 2017 г.

                  18)

                  В шестата колона — „Изтичане срока на одобрението“, за вписване № 97, S-метолахлор, датата 31 март 2015 г. се заменя с датата 31 юли 2017 г.

                  19)

                  В шестата колона — „Изтичане срока на одобрението“, за вписване № 98, Gliocladium catenulatum, щам: J1446, датата 31 март 2015 г. се заменя с датата 31 юли 2017 г.

                  20)

                  В шестата колона — „Изтичане срока на одобрението“, за вписване № 99, етоксазол, датата 31 май 2015 г. се заменя с датата 31 юли 2017 г.

                  21)

                  В шестата колона — „Изтичане срока на одобрението“, за вписване № 100, тепралоксидим, датата 31 май 2015 г. се заменя с датата 31 юли 2017 г.

                  22)

                  В шестата колона — „Изтичане срока на одобрението“, за вписване № 109, бифеназат, датата 30 ноември 2015 г. се заменя с датата 31 юли 2017 г.

                  23)

                  В шестата колона — „Изтичане срока на одобрението“, за вписване № 110, милбемектин, датата 30 ноември 2015 г. се заменя с датата 31 юли 2017 г.


title: Регламент за изпълнение (ЕС) № 666/2012 на Комисията от 20 юли 2012 година за изменение на регламенти (ЕО) № 2092/2004, (ЕО) № 793/2006, (ЕО) № 1914/2006, (ЕО) № 1120/2009, (ЕО) № 1121/2009, (ЕО) № 1122/2009, (ЕС) № 817/2010 и (ЕС) № 1255/2010 по отношение на задълженията за уведомление в рамките на общата организация на селскостопанските пазари и схемите за директно подпомагане на земеделски стопани

text:
               21.7.2012

               BG

               Официален вестник на Европейския съюз

               L 194/3

         РЕГЛАМЕНТ ЗА ИЗПЪЛНЕНИЕ (ЕС) № 666/2012 НА КОМИСИЯТА
   от 20 юли 2012 година
   за изменение на регламенти (ЕО) № 2092/2004, (ЕО) № 793/2006, (ЕО) № 1914/2006, (ЕО) № 1120/2009, (ЕО) № 1121/2009, (ЕО) № 1122/2009, (ЕС) № 817/2010 и (ЕС) № 1255/2010 по отношение на задълженията за уведомление в рамките на общата организация на селскостопанските пазари и схемите за директно подпомагане на земеделски стопани
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 192, параграф 2 във връзка с член 4 от него,
   като взе предвид Регламент (ЕО) № 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) № 1290/2005, (ЕО) № 247/2006, (ЕО) № 378/2007 и за отмяна на Регламент (ЕО) № 1782/2003 (2), и по-специално член 142, буква р) от него,
   като има предвид, че:

               (1)

               Регламент (ЕО) № 792/2009 на Комисията от 31 август 2009 г. за установяване на подробни правила за нотифицирането на Комисията от страна на държавите членки на информацията и документите във връзка с прилагането на общата организация на пазарите, режима на директните плащания, насърчаването на продажбата на селскостопански продукти и правилата, приложими за най-отдалечените райони и малките острови в Егейско море (3), предвижда общи правила за съобщаване на информация и предаване на документи от компетентните органи на държавите членки до Комисията. Тези правила обхващат по-специално задължението за държавите членки да използват информационните системи, предоставени от Комисията, и валидиране на правата на достъп на органите или отделните лица, упълномощени да изпращат уведомления. Освен това в регламента са формулирани общи принципи, приложими за информационните системи, така че те да гарантират автентичността, целостта и четливостта в течение на времето на документите и да осигуряват защита на личните данни.

               (2)

               Съгласно Регламент (ЕО) № 792/2009 задължението за използване на информационните системи в съответствие с посочения регламент трябва да бъде предвидено в регламентите, установяващи специфично задължение за уведомление.

               (3)

               Комисията разработи информационна система, която позволява управлението по електронен път на документи и процедури в рамките на нейните собствени вътрешни работни процедури, както и в отношенията ѝ с органите, участващи в общата селскостопанска политика.

               (4)

               Чрез тази система могат да бъдат изпълнени няколко задължения за уведомление в съответствие с Регламент (ЕО) № 792/2009, и по-специално — предвидените в Регламент (ЕО) № 2092/2004 на Комисията от 8 декември 2004 г. за определяне на правилата за прилагане на тарифна квота за внос на сушено и обезкостено говеждо месо с произход от Швейцария (4), Регламент (ЕО) № 793/2006 на Комисията от 12 април 2006 г. за определяне на някои подробни правила за прилагането на Регламент (ЕО) № 247/2006 на Съвета за определяне на специфични мерки за земеделието в най-отдалечените региони на Съюза (5), Регламент (ЕО) № 1914/2006 на Комисията от 20 декември 2006 г. за определяне на подробни правила за прилагане на Регламент (ЕО) № 1405/2006 на Съвета за приемане на специфични мерки в областта на земеделието по отношение на малките острови в Егейско море (6), Регламент (ЕО) № 1120/2009 на Комисията от 29 октомври 2009 г. за определяне на подробни правила за прилагането на схемата за единно плащане, предвидена в дял III от Регламент (ЕО) № 73/2009 на Съвета за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители (7), Регламент (ЕО) № 1121/2009 на Комисията от 29 октомври 2009 г. за определяне на подробни правила за прилагане на Регламент (ЕО) № 73/2009 на Съвета по отношение на схемите за подпомагане на земеделски производители, посочени в дялове IV и V от посочения регламент (8), Регламент (ЕО) № 1122/2009 на Комисията от 30 ноември 2009 г. за определяне на подробни правила за прилагане на Регламент (ЕО) № 73/2009 на Съвета относно кръстосано спазване, модулация и интегрираната система за администриране и контрол по схемите за директно подпомагане на земеделски производители, предвидени за посочения регламент, както и за прилагане на Регламент (ЕО) № 1234/2007 на Съвета относно кръстосано спазване по предвидената схема за подпомагане на лозаро-винарския сектор (9), Регламент (ЕС) № 817/2010 на Комисията от 16 септември 2010 г. относно определяне на подробни правила по силата на Регламент (ЕО) № 1234/2007 на Съвета по отношение на изискванията за предоставяне на възстановявания при износ, свързани с хуманно отношение към живите животни от рода на едрия рогат добитък по време на транспорт (10), и Регламент (ЕС) № 1255/2010 на Комисията от 22 декември 2010 г. за определяне на подробни правила за прилагането на тарифни квоти за внос на продукти от категорията „baby beef“ с произход от Босна и Херцеговина, Хърватия, Бивша югославска република Македония, Черна гора и Сърбия (11).

               (5)

               В интерес на ефикасното администриране и предвид натрупания опит някои уведомления следва да бъдат или опростени и уточнени в посочените регламенти или заличени от тях.

               (6)

               Поради това регламенти (ЕО) № 2092/2004, (ЕО) № 793/2006, (ЕО) № 1914/2006, (ЕО) № 1120/2009, (ЕО) № 1121/2009, (ЕО) № 1122/2009, (ЕС) № 817/2010 и (ЕС) № 1255/2010 следва да бъдат съответно изменени.

               (7)

               Мерките, предвидени в настоящия регламент, са в съответствие със становището на Управителния комитет за директните плащания и на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 2092/2004 се изменя, както следва:

               (1)

               В член 7a, параграфи 2 и 3 се заменят със следното:
               „2.   В съответствие с член 4 от Регламент (ЕО) № 1301/2006 държавите членки уведомяват Комисията за данните, отнасящи се за количествата продукти, допуснати за свободно обращение.
               3.   Уведомленията, посочени в параграф 1, се извършват в съответствие с Регламент (ЕО) № 792/2009 на Комисията (12), като се използват категориите продукти, посочени в приложение V към Регламент (ЕО) № 382/2008.

               (2)

               Приложения IV, V и VI се заличават.

         Член 2
   Регламент (ЕО) № 793/2006 се изменя, както следва:

               (1)

               В член 47 се добавя следният параграф 3:
               „3.   Уведомленията, посочени в настоящия член, се извършват в съответствие с Регламент (ЕО) № 792/2009 на Комисията (13).

               (2)

               В член 48 се добавя следният параграф 3:
               „3.   Съобщенията и докладите, посочени в член 28, параграфи 1 и 2 от Регламент (ЕО) № 247/2006, се изготвят и подават в съответствие с Регламент (ЕО) № 792/2009.“

         Член 3
   Регламент (ЕО) № 1914/2006 се изменя, както следва:

               (1)

               В член 32 се добавя следният параграф 3:
               „3.   Уведомленията, посочени в настоящия член, се извършват в съответствие с Регламент (ЕО) № 792/2009 на Комисията (14).

               (2)

               В член 33 се добавя следният параграф 3:
               „3.   Съобщенията и докладите, посочени в член 17, параграфи 1 и 2 от Регламент (ЕО) № 1405/2006, се извършват в съответствие с Регламент (ЕО) № 792/2009.“

         Член 4
   В Регламент (ЕО) № 1120/2009 се вмъква следният член 51а:

      „Член 51а
      Уведомленията, посочени в настоящия регламент, с изключение на член 51, параграф 4, се извършват в съответствие с Регламент (ЕО) № 792/2009 на Комисията (15).
      Уведомленията, посочени в член 51, параграф 3, се извършват в съответствие с Регламент (ЕО) № 792/2009 само от 1 януари 2013 г. нататък.

   Член 5
   Регламент (ЕО) № 1121/2009 се изменя, както следва:

               (1)

               Член 4, параграф 1 се изменя, както следва:

                           а)

                           в буква а), подточка i) първо, второ и трето тире се заличават;

                           б)

                           буква б) се заличава;

                           в)

                           буква в) се изменя, както следва:

                                       i)

                                       в подточка i) първо и второ тире се заличават,

                                       ii)

                                       подточка ii) се заличава;

                           г)

                           букви г) и д) се заличават.

               (2)

               Вмъква се следният член 94а:
               „Член 94а
               Уведомленията, посочени в настоящия регламент, се извършват в съответствие с Регламент (ЕО) № 792/2009 на Комисията (16).

         Член 6
   Член 84, параграф 6 от Регламент (ЕО) № 1122/2009 се заменя със следния текст:

      „6.   Уведомленията, посочени в член 40 и параграфи 2 и 5 от настоящия член, се извършват в съответствие с Регламент (ЕО) № 792/2009 на Комисията (17).

   Член 7
   В член 8 от Регламент (ЕС) № 817/2010 се добавя следният параграф:

      „Уведомленията, посочени в настоящия член, се извършват в съответствие с Регламент (ЕО) № 792/2009 на Комисията (18);

   Член 8
   Регламент (ЕС) № 1255/2010 се изменя, както следва:

               (1)

               В член 8 параграфи 2 и 3 се заменят със следния текст:
               „2.   В съответствие с член 4 от Регламент (ЕО) № 1301/2006 държавите членки уведомяват Комисията за данните, отнасящи се за количествата продукти, допуснати за свободно обращение.
               3.   Уведомленията, посочени в параграф 1, се извършват в съответствие с Регламент (ЕО) № 792/2009 на Комисията (19), като се използват категориите продукти, посочени в приложение V към Регламент (ЕО) № 382/2008.

               (2)

               Приложения VIII, IX и X се заличават.

         Член 9
   Настоящият регламент влиза в сила на третия ден след деня на публикуването му в Официален вестник на Европейския съюз.
   Той се прилага от 16 август 2012 г. Членове 1 и 8 обаче се прилагат от 1 януари 2013 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 юли 2012 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 30, 31.1.2009 г., стр. 16.

      (3)  ОВ L 228, 1.9.2009 г., стр. 3.

      (4)  ОВ L 362, 9.12.2004 г., стр. 4.

      (5)  ОВ L 145, 31.5.2006 г., стр. 1.

      (6)  ОВ L 365, 21.12.2006 г., стр. 64.

      (7)  ОВ L 316, 2.12.2009 г., стр. 1.

      (8)  ОВ L 316, 2.12.2009 г., стр. 27.

      (9)  ОВ L 316, 2.12.2009 г., стр. 65.

      (10)  ОВ L 245, 17.9.2010 г., стр. 16.

      (11)  ОВ L 342, 28.12.2010 г., стр. 1.

      (12)  ОВ L 228, 1.9.2009 г., стр. 3.“

      (13)  ОВ L 228, 1.9.2009 г., стр. 3.“

      (14)  ОВ L 228, 1.9.2009 г., стр. 3.“

      (15)  ОВ L 228, 1.9.2009 г., стр. 3.“

      (16)  ОВ L 228, 1.9.2009 г., стр. 3.“

      (17)  ОВ L 228, 1.9.2009 г., стр. 3.“

      (18)  ОВ L 228, 1.9.2009 г., стр. 3.“

      (19)  ОВ L 228, 1.9.2009 г., стр. 3.“


title: Регламент за изпълнение (ЕС) № 705/2011 на Комисията от 20 юли 2011 година за одобряване на активното вещество имазалил в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към Регламент за изпълнение (ЕС) № 540/2011 на Комисията  Текст от значение за ЕИП

text:
               21.7.2011

               BG

               Официален вестник на Европейския съюз

               L 190/43

         РЕГЛАМЕНТ ЗА ИЗПЪЛНЕНИЕ (ЕС) № 705/2011 НА КОМИСИЯТА
   от 20 юли 2011 година
   за одобряване на активното вещество имазалил в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2 и член 78, параграф 2 от него,
   като има предвид, че:

               (1)

               В съответствие с член 80, параграф 1, буква б) от Регламент (ЕО) № 1107/2009 разпоредбите на Директива 91/414/ЕИО на Съвета (2) се прилагат към активните вещества, изброени в приложение I към Регламент (ЕО) № 737/2007 на Комисията от 27 юни 2007 г. относно установяване на процедурата за подновяване на включването на първа група активни вещества в приложение I към Директива 91/414/ЕИО на Съвета и изготвяне на списък на тези вещества (3) по отношение на процедурата и условията за одобряване. Имазалил е включен в приложение I към Регламент (ЕО) № 737/2007.

               (2)

               Срокът на одобрението на имазалил изтича на 31 декември 2011 г., както е посочено в част А на приложението към Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (4). В съответствие с член 4 от Регламент (ЕО) № 737/2007 и в рамките на срока, предвиден в посочения член, беше представена нотификация за подновяване на включването на имазалил като активно вещество в приложение I към Директива 91/414/ЕИО.

               (3)

               Посочената нотификация бе оценена като допустима с Решение 2008/656/ЕО на Комисията от 28 юли 2008 г. относно допустимостта на нотификациите във връзка с подновяване на включването в приложение I към Директива 91/414/ЕИО на Съвета на активните вещества азимсулфурон, азоксистробин, флуроксипир, имазалил, крезоксим-метил, прохексадион-калций и спироксамин и установяването на списък на съответните нотификатори (5).

               (4)

               В рамките на срока, предвиден в член 6 от Регламент (ЕО) № 737/2007, нотификаторът предостави данните, необходими в съответствие със същата разпоредба, заедно с обяснение относно значението на всяко представено ново изследване.

               (5)

               Докладващата държава-членка подготви доклад за оценка, като се консултира със съдокладващата държава-членка, и го предостави на Европейския орган по безопасност на храните (наричан по-долу „Органът“) на 9 юни 2009 г. Наред с оценката на активното вещество този доклад включва списък с изследванията, на които се е позовала докладващата държава-членка при изготвянето на оценката си.

               (6)

               Органът изпрати доклада за оценка на нотификатора и на държавите-членки за коментар и препрати получените коментари на Комисията. Органът предостави доклада за оценка на разположение и на обществеността.

               (7)

               По искане на Комисията, докладът за оценка бе предмет на партньорска оценка от страна на държавите-членки и на Органа. На 4 март 2010 г. Органът представи на Комисията заключенията си от партньорската проверка относно оценката на риска за имазалил (6). Докладът за оценка, както и заключението на Органа бяха предмет на преглед от страна на държавите-членки и на Комисията в рамките на Постоянния комитет по хранителната верига и здравето на животните и бяха окончателно формулирани на 17 юни 2011 г. под формата на доклад на Комисията за преглед за имазалил.

               (8)

               От различните направени изследвания стана ясно, че може да се очаква продуктите за растителна защита, съдържащи имазалил, да продължат като цяло да удовлетворяват изискванията, посочени в член 5, параграф 1, букви а) и б) от Директива 91/414/ЕИО, по-специално по отношение на видовете употреба, които са изследвани и подробно изложени в доклада за преглед на Комисията. Следователно е целесъобразно имазалил да бъде одобрен.

               (9)

               Съгласно член 13, параграф 2 от Регламент (ЕО) № 1107/2009 във връзка с член 6 от същия регламент, като се има предвид настоящото равнище на научно-техническите познания обаче, е необходимо да бъдат определени някои условия и ограничения, които не бяха предвидени при първоначалното включване на активното вещество в приложение I към Директива 91/414/ЕИО.

               (10)

               Въз основа на доклада за преглед, в който се подкрепя по-ниското ниво на чистота в сравнение с нивото, посочено в част А на приложението към Регламент за изпълнение (ЕС) № 540/2011 на Комисията, и като се има предвид отсъствието на токсикологично или екотоксикологично значими примеси, нивото на чистота следва да бъде променено.

               (11)

               От предоставените нови данни става ясно, че имазалил и продуктите от разграждането му в почвата и повърхностните водни системи могат да представляват риск за почвените микроорганизми и водните организми; необходимо е да се потвърди, че експозицията на подпочвените води е пренебрежимо ниска; необходимо е допълнително изследване на естеството на остатъчните вещества в преработените продукти. Без да се засяга заключението, че имазалил следва да бъде одобрен, целесъобразно е по-специално да бъде изискана допълнителна потвърждаваща информация.

               (12)

               Следва да се осигури достатъчен период от време преди одобрението, който да позволи на държавите-членки и на заинтересованите страни да се подготвят да изпълнят новите изисквания, произтичащи от това одобрение.

               (13)

               Без да се засягат задълженията, предвидени във връзка с одобрението в Регламент (ЕО) № 1107/2009, и като се вземе предвид специфичното положение, създадено от прехода от Директива 91/414/ЕИО към Регламент (ЕО) № 1107/2009, следва обаче да се приложи следното. На държавите-членки следва се предостави период от шест месеца след одобрението с цел преразглеждане на разрешенията на продуктите за растителна защита, съдържащи имазалил. Държавите-членки следва, когато е целесъобразно, да променят, заменят или отнемат разрешенията. Чрез дерогация от посочения срок следва да се определи по-дълъг срок за предвиденото в Директива 91/414/ЕИО предаване и извършване на оценка на актуализацията на пълната документация по приложение III за всеки продукт за растителна защита и за всеки отделен вид употреба съгласно единните принципи.

               (14)

               Възможно е да възникнат трудности при тълкуването на задълженията на притежателите на съществуващи разрешения във връзка с достъпа до данни, както сочи натрупаният опит от предишни включвания в приложение I към Директива 91/414/ЕИО на активни вещества, които са били предмет на оценка в рамките на Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (7). Следователно, за да се избегнат допълнителни затруднения, е необходимо да се уточнят задълженията на държавите-членки, по-специално задължението да се проверява дали притежателят на разрешение може да докаже достъп до документация, която отговаря на изискванията на приложение II към посочената директива. Това уточнение обаче не налага нови задължения на държавите-членки или на притежателите на разрешения спрямо приетите до момента директиви за изменение на приложение I към посочената директива или на регламентите за одобрение на активни вещества.

               (15)

               Съгласно член 13, параграф 4 от Регламент (ЕО) № 1107/2009 приложението към Регламент за изпълнение (ЕС) № 540/2011 следва да бъде съответно изменено.

               (16)

               От съображения за яснота Директива 2010/57/ЕС на Комисията от 26 август 2010 г. за изменение на приложение I към Директива 91/414/ЕИО на Съвета за подновяване включването на имазалил като активно вещество (8) следва да бъде отменена.

               (17)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Одобрение на активно вещество
   Активното вещество имазалил, описано в приложение I, се одобрява при условията, изложени в посоченото приложение.
   Член 2
   Повторна оценка на продукти за растителна защита
   1.   В съответствие с Регламент (ЕО) № 1107/2009 държавите-членки при необходимост изменят или отнемат съществуващите разрешения за продукти за растителна защита, съдържащи имазалил като активно вещество, в срок до 30 юни 2012 г.
   До тази дата те по-специално проверяват дали са изпълнени условията в приложение I към настоящия регламент, с изключение на условията, определени в част Б от графата за специфичните разпоредби в същото приложение, както и дали притежателят на разрешителното разполага с документация или има достъп до документация, отговаряща на изискванията на приложение II към Директива 91/414/ЕИО в съответствие с условията на член 13, параграфи 1—4 от нея и член 62 от Регламент (ЕО) № 1107/2009.
   2.   Чрез дерогация от разпоредбите на параграф 1 за всеки разрешен продукт за растителна защита, съдържащ имазалил като единствено активно вещество или като едно от няколко активни вещества, всички от които са били включени в приложението към Регламент за изпълнение (ЕС) № 540/2011 на Комисията най-късно до 31 декември 2011 г., държавите-членки извършват повторна оценка на продукта; тя се извършва в съответствие с единните принципи, посочени в член 29, параграф 6 от Регламент (ЕО) № 1107/2009 въз основа на документацията, отговаряща на изискванията на приложение III към Директива 91/414/ЕИО, и като вземат предвид данните в част Б от графата за специфичните разпоредби в приложение I към настоящия регламент. Въз основа на тази оценка те определят дали продуктът отговаря на условията, посочени в член 29, параграф 1 от Регламент (ЕО) № 1107/2009.
   След това определяне държавите-членки:

               а)

               в случай на продукт, съдържащ имазалил като единствено активно вещество, при необходимост изменят или отнемат разрешението не по-късно от 31 декември 2015 г.; или

               б)

               в случай на продукт, съдържащ имазалил като едно от няколко активни вещества, при необходимост изменят или отнемат разрешението не по-късно от 31 декември 2015 г. или до датата, определена за това изменение или отнемане в съответния акт или актове, с които съответното вещество или вещества са били включени в приложение I към Директива 91/414/ЕИО или са били одобрени, в зависимост от това коя от двете дати е по-късната.

         Член 3
   Изменения на Регламент за изпълнение (ЕС) № 540/2011
   Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 4
   Отмяна
   Директива 2010/57/ЕО се отменя.
   Член 5
   Влизане в сила и дата на прилагане
   Настоящият регламент влиза в сила на двадесетия ден след датата на публикуването му в Официален вестник на Европейския съюз.
   Той се прилага от 1 януари 2012 г.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 юли 2011 година.

            За Комисията

            Председател

         José Manuel BARROSO

      (1)  ОВ L 309, 24.11.2009 г., стр. 1.

      (2)  ОВ L 230, 19.8.1991 г., стр. 1.

      (3)  ОВ L 169, 29.6.2007 г., стр. 10.

      (4)  ОВ L 153, 11.6.2011 г., стр. 1.

      (5)  ОВ L 214, 9.8.2008 г., стр. 70.

      (6)  Европейски орган за безопасност на храните; Заключение за партньорската проверка на оценката на риска от активното вещество имазалил от гледна точка на употребата му като пестицид, по искане на Европейската комисия; Бюлетин на ЕОБХ 2010 г.; 8(3):1526.

      (7)  ОВ L 366, 15.12.1992 г., стр. 10.

      (8)  ОВ L 225, 27.8.2010 г., стр. 5.

      ПРИЛОЖЕНИЕ I

                  Популярно наименование, идентификационни номера

                  Наименование по IUPAC

                  Чистота (1)

                  Дата на одобрението

                  Изтичане срока на одобрението

                  Специфични разпоредби

                  Имазалил
                  CAS № 35554-44-0
                  73790-28-0 (заменен)
                  CIPAC № 335

                  (RS)-1-(β-алилокси-2,4-дихлорфенетил)имидазол
                  или
                  алил (RS)-1-(2,4-дихлорофенил)-2-имидазол-1-илетил етер

                  ≥ 950 g/kg

                  1 януари 2012 г.

                  31 декември 2021 г.

                  ЧАСТ A
                  Може да бъде разрешена единствено употребата като фунгицид.
                  ЧАСТ Б
                  За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преглед относно имазалил, и по-специално допълнения I и II към него, съгласно окончателната му формулировка, дадена от Постоянния комитет по хранителната верига и здравето на животните на 17 юни 2011 г.
                  При тази цялостна оценка държавите-членки следва да:

                              1.

                              отделят особено внимание на факта, че спецификацията на произведения за търговски цели технически материал трябва да бъде потвърдена и подкрепена от съответните аналитични данни. Използваното в документацията за токсичност опитно вещество следва да бъде сравнено и съпоставено със спецификацията на техническия материал;

                              2.

                              отделят особено внимание на случаите на остра хранителна експозиция на потребителите от гледна точка на бъдещо преразглеждане на максимално допустимото съдържание на остатъчни вещества;

                              3.

                              отделят особено внимание на безопасността на операторите и работниците. Разрешените условия за употреба трябва да налагат използването на подходящи лични предпазни средства и прилагането на мерки за намаляване на риска с оглед ограничаване на експозицията;

                              4.

                              гарантират въвеждането на подходящи практики за управление на отпадъците във връзка с обработката на останалия след третирането работен разтвор, включително водата за почистване на дъждовалната инсталация и изхвърлянето на отпадъци от преработката; Предотвратяване на случайно изтичане на работния разтвор. Държавите-членки, разрешаващи изхвърлянето на отпадъчните води в канализационната система, са длъжни да осигурят извършването на оценка на риска на местно ниво;

                              5.

                              отделят особено внимание на риска за водните организми и почвените микроорганизми, както и на риска в дългосрочен план за хранещите се със зърна птици и бозайници.

                        Условията за разрешаване следва да включват мерки за намаляване на риска, когато е целесъобразно.
                  Нотификаторът следва да предостави информация, потвърждаваща:

                              а)

                              пътя на разграждане на имазалил в почвата и повърхностните водни системи;

                              б)

                              данните за околната среда в подкрепа на мерките по управление, които държавите-членки трябва да въведат, за да се гарантира, че експозицията на подпочвените води е пренебрежимо ниска;

                              в)

                              проучване на естеството на остатъчните вещества в преработените продукти чрез изследване на хидролизата.

                        Нотификаторът следва да предостави тази информация на държавите-членки, на Комисията и на Органа до 31 декември 2013 г.

         (1)  Допълнителни данни за същността и спецификацията на активното вещество са предоставени в доклада за преглед.

      ПРИЛОЖЕНИЕ II
      Приложението към Регламент за изпълнение (ЕС) № 540/2011 се изменя, както следва:

                  1.

                  В част А вписването за имазалил се заличава.

                  2.

                  В част Б се добавя следният текст:

                              Популярно наименование, идентификационни номера

                              Наименование по IUPAC

                              Чистота (1)

                              Дата на одобрението

                              Изтичане срока на одобрението

                              Специфични разпоредби

                              „5

                              Имазалил
                              CAS № 35554-44-0
                              73790-28-0 (заменен)
                              CIPAC № 335

                              (RS)-1-(β-алилокси-2,4-дихлорфенетил)имидазол
                              или
                              алил (RS)-1-(2,4-дихлорофенил)-2-имидазол-1-илетил етер

                              ≥ 950 g/kg

                              1 януари 2012 г.

                              31 декември 2021 г.

                              ЧАСТ A
                              Може да бъде разрешена единствено употребата като фунгицид.
                              ЧАСТ Б
                              За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преглед относно имазалил, и по-специално допълнения I и II към него, съгласно окончателната му формулировка, дадена от Постоянния комитет по хранителната верига и здравето на животните на 17 юни 2011 г.
                              При тази цялостна оценка държавите-членки следва да:

                                          1.

                                          отделят особено внимание на факта, че спецификацията на произведения за търговски цели технически материал трябва да бъде потвърдена и подкрепена от съответните аналитични данни. Използваното в документацията за токсичност опитно вещество следва да бъде сравнено и съпоставено със спецификацията на техническия материал;

                                          2.

                                          отделят особено внимание на случаите на остра хранителна експозиция на потребителите от гледна точка на бъдещо преразглеждане на максимално допустимото съдържание на остатъчни вещества;

                                          3.

                                          отделят специално внимание на безопасността на операторите и работниците. Разрешените условия за употреба трябва да налагат използването на подходящи лични предпазни средства и прилагането на мерки за намаляване на риска с оглед ограничаване на експозицията;

                                          4.

                                          гарантират въвеждането на подходящи практики за управление на отпадъците във връзка с обработката на останалия след третирането работен разтвор, включително водата за почистване на дъждовалната инсталация и изхвърлянето на отпадъци от преработката; Предотвратяване на случайно изтичане на работния разтвор. Държавите-членки, разрешаващи изхвърлянето на отпадъчните води в канализационната система, са длъжни да осигурят извършването на оценка на риска на местно ниво;

                                          5.

                                          отделят особено внимание на риска за водните организми и почвените микроорганизми, както и на риска в дългосрочен план за хранещите се със зърна птици и бозайници;

                                    Условията за разрешаване следва да включват мерки за намаляване на риска, когато е целесъобразно.
                              Нотификаторът следва да предостави информация, потвърждаваща:

                                          а)

                                          пътя на разграждане на имазалил в почвата и повърхностните водни системи;

                                          б)

                                          данните за околната среда в подкрепа на мерките по управление, които държавите-членки трябва да въведат, за да се гарантира, че експозицията на подпочвените води е пренебрежимо ниска;

                                          в)

                                          проучване на естеството на остатъчните вещества в преработените продукти чрез изследване на хидролизата.

                                    Нотификаторът следва да предостави тази информация на държавите-членки, на Комисията и на Органа до 31 декември 2013 г.“

         (1)  Допълнителни данни за същността и спецификацията на активното вещество са предоставени в доклада за преглед.


title: Регламент за изпълнение (ЕС) № 1195/2013 на Комисията от 22 ноември 2013 година за одобряване на активното вещество натриев сребърен тиосулфат в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията  текст от значение за ЕИП

text:
               26.11.2013

               BG

               Официален вестник на Европейския съюз

               L 315/27

         РЕГЛАМЕНТ ЗА ИЗПЪЛНЕНИЕ (ЕС) № 1195/2013 НА КОМИСИЯТА
   от 22 ноември 2013 година
   за одобряване на активното вещество натриев сребърен тиосулфат в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2 и член 78, параграф 2 от него,
   като има предвид, че:

               (1)

               В съответствие с член 80, параграф 1, буква а) от Регламент (ЕО) № 1107/2009 Директива 91/414/ЕИО на Съвета (2) се прилага по отношение на процедурата и условията за одобрение за активни вещества, за които е прието решение в съответствие с член 6, параграф 3 от същата директива преди 14 юни 2011 г. За натриев сребърен тиосулфат, посочен в Решение 2003/850/ЕО на Комисията (3) като сребърен тиосулфат, условията на член 80, параграф 1, буква а) от Регламент (ЕО) № 1107/2009 са изпълнени с посоченото решение.

               (2)

               В съответствие с член 6, параграф 2 от Директива 91/414/ЕИО на 27 януари 2003 г. Нидерландия получи заявление от Enhold B.V за включването на активното вещество натриев сребърен тиосулфат в приложение I към Директива 91/414/ЕИО. С Решение 2003/850/ЕО бе потвърдено, че документацията е пълна, т. е. може да се приеме, че принципно отговаря на изискванията за данни и информация от приложения II и III към Директива 91/414/ЕИО.

               (3)

               В съответствие с разпоредбите на член 6, параграфи 2 и 4 от Директива 91/414/ЕИО беше направена оценка на въздействието на посоченото активно вещество върху здравето на човека и на животните и върху околната среда за видовете употреба, предложени от заявителя. На 4 юли 2005 г. определената за докладчик държава членка представи проект на доклад за оценка. В съответствие с член 11, параграф 6 от Регламент (ЕС) № 188/2011 на Комисията (4) на 1 февруари 2012 г. беше поискана допълнителна информация от заявителя. Оценката на допълнителните данни от Нидерландия бе предадена под формата на актуализиран проект на доклад за оценка през ноември 2012 г.

               (4)

               Проектът на доклада за оценка беше разгледан от държавите членки и Европейския орган за безопасност на храните (наричан по-долу „Органът“). На 1 март 2013 г. Органът представи на Комисията заключението си във връзка с оценката на риска от употребата на активното вещество натриев сребърен тиосулфат (5) като пестицид. Проектът на доклада за оценка и заключението на Органа бяха разгледани от държавите членки и от Комисията в рамките на Постоянния комитет по хранителната верига и здравето на животните и бяха изготвени в окончателен вид на 3 октомври 2013 г. под формата на доклад на Комисията за преразглеждане на натриев сребърен тиосулфат.

               (5)

               Проведените различни анализи показаха, че може да се очаква, че съдържащите натриев сребърен тиосулфат продукти за растителна защита принципно отговарят на изискванията, предвидени в член 5, параграф 1, букви а) и б) и параграф 3 от Директива 91/414/ЕИО, по-специално по отношение на видовете употреба, които бяха проучени и са подробно описани в изготвения от Комисията доклад за преразглеждане. Поради това е целесъобразно веществото натриев сребърен тиосулфат да бъде одобрено.

               (6)

               На държавите членки и на заинтересованите страни следва да бъде предоставен разумен срок преди одобрението, за да могат да се подготвят за спазването на новите изисквания, произтичащи от одобрението.

               (7)

               Без да се засягат предвидените в Регламент (ЕО) № 1107/2009 задължения, произтичащи от одобрението, предвид създалото се специфично положение във връзка с прехода от Директива 91/414/ЕИО към Регламент (ЕО) № 1107/2009 следва обаче да се предприемат описаните по-долу действия. На държавите членки следва да се предостави период от шест месеца след одобрението, за да преразгледат разрешенията за продукти за растителна защита, които съдържат натриев сребърен тиосулфат. Когато е целесъобразно, държавите членки следва да изменят, заменят или отнемат разрешенията. Чрез дерогация от посочения срок следва да се предостави по-дълъг срок за предвидените в Директива 91/414/ЕИО подаване и оценка на пълната документация по приложение III за всеки продукт за растителна защита и за всеки отделен вид употреба съгласно единните принципи.

               (8)

               Натрупаният опит от включването в приложение I към Директива 91/414/ЕИО на активни вещества, които са били обект на оценка съгласно Регламент (ЕИО) № 3600/92 на Комисията (6), показа, че е възможно да възникнат трудности при тълкуването на задълженията на притежателите на съществуващи разрешения във връзка с достъпа до данни. Поради това, с цел да се избегнат допълнителни затруднения, е необходимо да се уточнят задълженията на държавите членки, особено задължението да се провери дали притежателят на разрешение може да докаже, че има достъп до документация, която отговаря на изискванията на приложение II към посочената директива. Това уточнение обаче не налага нови задължения на държавите членки или на притежателите на разрешения в сравнение с приетите досега директиви за изменение на приложение I към посочената директива или с регламентите за одобряване на активни вещества.

               (9)

               В съответствие с член 13, параграф 4 от Регламент (ЕО) № 1107/2009 приложението към Регламент за изпълнение (ЕС) № 540/2011 на Комисията (7) следва да бъде съответно изменено.

               (10)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Одобряване на активното вещество
   Активното вещество натриев сребърен тиосулфат, посочено в приложение I, се одобрява при предвидените в същото приложение условия.
   Член 2
   Повторна оценка на продуктите за растителна защита
   1.   При необходимост до 31 октомври 2014 г. държавите членки изменят или отнемат в съответствие с разпоредбите на Регламент (ЕО) № 1107/2009 съществуващите разрешения за продукти за растителна защита, съдържащи активното вещество натриев сребърен тиосулфат.
   До тази дата те по-специално проверяват дали са изпълнени условията, предвидени в приложение I към настоящия регламент, с изключение на условията, определени в част Б от графата със специфичните разпоредби в посоченото приложение, както и дали притежателят на разрешението разполага с документация или достъп до документация, отговаряща на изискванията, предвидени в приложение II към Директива 91/414/ЕИО, съгласно условията на член 13, параграфи 1—4 от посочената директива и член 62 от Регламент (ЕО) № 1107/2009.
   2.   Чрез дерогация от параграф 1 за всеки разрешен продукт за растителна защита, съдържащ натриев сребърен тиосулфат като единствено активно вещество или като едно от няколко активни вещества, при положение че всички те са включени в приложението към Регламент за изпълнение (ЕС) № 540/2011 най-късно до 30 април 2014 г., държавите членки извършват повторна оценка на продукта съгласно единните принципи, посочени в член 29, параграф 6 от Регламент (ЕО) № 1107/2009, въз основа на документация, отговаряща на изискванията на приложение III към Директива 91/414/ЕИО, като отчитат предвиденото в част Б от графата със специфичните разпоредби в приложение I към настоящия регламент. Въз основа на тази оценка те определят дали продуктът отговаря на условията, посочени в член 29, параграф 1 от Регламент (ЕО) № 1107/2009.
   След като определят това, държавите членки:

               а)

               при необходимост изменят или отнемат разрешението не по-късно от 31 октомври 2015 г. — за продукт, съдържащ натриев сребърен тиосулфат като единствено активно вещество; или

               б)

               при необходимост изменят или отнемат разрешението до 31 октомври 2015 г. или до датата, определена за изменяне или отнемане в съответния акт или актове, с който/които веществото(ата) е/са включено(и) в приложение I към Директива 91/414/ЕИО или е/са одобрено(и), в зависимост от това коя от двете дати е по-късна — за продукт, съдържащ натриев сребърен тиосулфат като едно от няколко активни вещества.

         Член 3
   Изменения на Регламент за изпълнение (ЕС) № 540/2011
   Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 4
   Влизане в сила и дата на прилагане
   Настоящият регламент влиза в сила на двадесетия ден след публикуването му в Официален вестник на Европейския съюз.

   Прилага се от 1 май 2014 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 ноември 2013 година.

            За Комисията

            Председател

         José Manuel BARROSO

      (1)  ОВ L 309, 24.11.2009 г., стр. 1.

      (2)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).

      (3)  Решение 2003/850/ЕО на Комисията от 4 декември 2003 г. относно признаване по принцип на пълнотата на досиетата, представени за подробно проучване, с оглед на възможното включване на BAS 670H и сребърен тиосулфат в приложение I към Директива 91/414/ЕИО на Съвета относно пускането на пазара на продукти за растителна защита (ОВ L 322, 9.12.2003 г., стр. 28).

      (4)  Регламент (ЕС) № 188/2011 на Комисията от 25 февруари 2011 г. за определяне на подробни правила за прилагане на Директива 91/414/ЕИО на Съвета по отношение на процедурите за оценка на активните вещества, които не са били предлагани на пазара две години след датата на нотифициране на посочената директива (ОВ L 53, 26.2.2011 г., стр. 51).

      (5)  Бюлетин на ЕОБХ (EFSA Journal) 2013 г., 11(3):3136. Достъпен онлайн на следния интернет адрес: www.efsa.europa.eu.

      (6)  Регламент (ЕИО) № 3600/92 на Комисията от 11 декември 1992 г. за определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (ОВ L 366, 15.12.1992 г., стр. 10).

      (7)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

      ПРИЛОЖЕНИЕ I

                  Популярно наименование, идентификационни номера

                  Наименование по IUPAC

                  Чистота (1)

                  Дата на одобрението

                  Изтичане срока на одобрението

                  Специфични разпоредби

                  Натриев сребърен тиосулфат
                  CAS № Не е определен
                  CIPAC № 762

                  Не се прилага

                  ≥ 10,0 g Ag/kg
                  Изразено като сребро (Ag)

                  1 май 2014 г.

                  30 април 2024 г.

                  ЧАСТ A
                  Разрешава се единствено за употреба на закрито, в неядливи култури.
                  ЧАСТ Б
                  За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на натриев сребърен тиосулфат, и по-специално допълнения I и II към него, в окончателния му вид, изготвен от Постоянния комитет по хранителната верига и здравето на животните на 3 октомври 2013 г.
                  При тази цялостна оценка държавите членки обръщат особено внимание на:

                              а)

                              защитата на операторите и работниците;

                              б)

                              ограничаването на евентуалното освобождаване на сребърни йони при обезвреждането на използвани разтвори;

                              в)

                              риска за сухоземните гръбначни животни и почвените безгръбначни животни от използването на утайки от пречистване на отпадъчни води в селското стопанство.

                        Когато е целесъобразно, условията за употреба включват мерки за ограничаване на риска.

         (1)  Допълнителни подробности за идентичността и спецификацията на активното вещество са представени в доклада за преразглеждане.

      ПРИЛОЖЕНИЕ II
      В част Б от приложението към Регламент за изпълнение (ЕС) № 540/2011 се добавя следното вписване:

                     Номер

                     Популярно наименование, идентификационни номера

                     Наименование по IUPAC

                     Чистота (1)

                     Дата на одобрението

                     Изтичане срока на одобрението

                     Специфични разпоредби

                     „63

                     Натриев сребърен тиосулфат
                     CAS № Не е определен
                     CIPAC № 762

                     Не се прилага

                     ≥ 10,0 g Ag/kg
                     Изразено като сребро (Ag)

                     1 май 2014 г.

                     30 април 2024 г.

                     ЧАСТ A
                     Разрешава се единствено за употреба на закрито, в неядливи култури.
                     ЧАСТ Б
                     За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на натриев сребърен тиосулфат, и по-специално допълнения I и II към него, в окончателния му вид, изготвен от Постоянния комитет по хранителната верига и здравето на животните на 3 октомври 2013 г.
                     При тази цялостна оценка държавите членки обръщат особено внимание на:

                                 а)

                                 защитата на операторите и работниците;

                                 б)

                                 ограничаването на евентуалното освобождаване на сребърни йони при обезвреждането на използвани разтвори;

                                 в)

                                 риска за сухоземните гръбначни животни и почвените безгръбначни животни от използването на утайки от пречистване на отпадъчни води в селското стопанство.

                           Когато е целесъобразно, условията за употреба включват мерки за ограничаване на риска.“

         (1)  Допълнителни подробности за идентичността и спецификацията на активното вещество са представени в доклада за преразглеждане.


title: Регламент за изпълнение (ЕС) № 190/2013 на Комисията от 5 март 2013 година за изменение на Регламент за изпълнение (ЕС) № 540/2011 по отношение на условията за одобрение на активното вещество натриев хипохлорит  текст от значение за ЕИП

text:
               6.3.2013

               BG

               Официален вестник на Европейския съюз

               L 62/19

         РЕГЛАМЕНТ ЗА ИЗПЪЛНЕНИЕ (ЕС) № 190/2013 НА КОМИСИЯТА
   от 5 март 2013 година
   за изменение на Регламент за изпълнение (ЕС) № 540/2011 по отношение на условията за одобрение на активното вещество натриев хипохлорит
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2, буква в) от него,
   като има предвид, че:

               (1)

               Активното вещество натриев хипохлорит е включено в приложение I към Директива 91/414/ЕИО на Съвета (2) с Директива 2008/127/ЕО на Комисията (3) в съответствие с процедурата, предвидена в член 24б от Регламент (ЕО) № 2229/2004 на Комисията от 3 декември 2004 г. относно определяне на допълнителни подробни правила за изпълнение на четвъртия етап на работната програма, посочена в член 8, параграф 2 от Директива 91/414/ЕИО на Съвета (4). След замяната на Директива 91/414/ЕИО с Регламент (ЕО) № 1107/2009 посоченото вещество се счита за одобрено съгласно същия регламент и е включено в част А от приложението към Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (5).

               (2)

               В съответствие с член 25а от Регламент (ЕО) № 2229/2004 на 25 юни 2012 г. Европейският орган за безопасност на храните, наричан по-долу „органа“, представи на Комисията становището си относно проекта на доклад за преглед на натриев хипохлорит (6). Органът оповести на нотификатора становището си относно натриев хипохлорит. Комисията го прикани да представи коментарите си по проекта на доклад за преглед на натриев хипохлорит. Проектът на доклада за преглед и становището на органа бяха разгледани от държавите членки и Комисията в рамките на Постоянния комитет по хранителната верига и здравето на животните и бяха финализирани на 1 февруари 2013 г. под формата на доклад на Комисията за преглед на натриев хипохлорит.

               (3)

               Потвърждава се, че активното вещество натриев хипохлорит следва да се счита за одобрено съгласно Регламент (ЕО) № 1107/2009.

               (4)

               В съответствие с член 13, параграф 2 от Регламент (ЕО) № 1107/2009 във връзка с член 6 от същия регламент и в контекста на съвременните научно-технически познания е необходимо да се изменят условията за одобрение на натриев хипохлорит. Въпреки че съществува изчерпателна информация относно натриев хипохлорит като общодостъпна стока, оценката на експозицията на оператора, работника и повърхностните води не може да бъде финализирана само въз основа на предоставените от нотификатора данни. Затова е уместно да бъде разрешавана само употреба на закрито и да се въведат някои нови разпоредби за държавите членки, които издават разрешения за продукти за растителна защита, съдържащи натриев хипохлорит.

               (5)

               Поради това приложението към Регламент за изпълнение (ЕС) № 540/2011 следва да бъде съответно изменено.

               (6)

               Следва да се предвиди разумен срок, преди да започне да се прилага настоящият регламент, за да се даде възможност на държавите членки, нотификаторите и притежателите на разрешения за продукти за растителна защита да се съобразят с изискванията, произтичащи от изменението на условията за одобрение.

               (7)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Част А от приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

   Той се прилага от 1 юли 2013 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 март 2013 година.

            За Комисията

            Председател

         José Manuel BARROSO

      (1)  ОВ L 309, 24.11.2009 г., стр. 1.

      (2)  ОВ L 230, 19.8.1991 г., стр. 1.

      (3)  ОВ L 344, 20.12.2008 г., стр. 89.

      (4)  ОВ L 379, 24.12.2004 г., стр. 13.

      (5)  ОВ L 153, 11.6.2011 г., стр. 1.

      (6)  Европейски орган за безопасност на храните; Заключение относно партньорската проверка на оценката на риска от пестициди за активното вещество натриев хипохлорит. Бюлетин на ЕОБХ (EFSA Journal) 2012 г.; 10(7):2796. [40 стр.] doi:10.2903/j.efsa.2012.2796. Публикувано онлайн на адрес: www.efsa.europa.eu/efsajournal.

      ПРИЛОЖЕНИЕ
      В част А от приложението към Регламент за изпълнение (ЕС) № 540/2011 ред 254 относно активното вещество натриев хипохлорит се заменя със следното:

                     Номер

                     Популярно наименование, идентификационни номера

                     Наименование по IUPAC

                     Чистота (1)

                     Дата на одобрението

                     Изтичане на срока на одобрението

                     Специфични разпоредби

                     „254

                     Натриев хипохлорит
                     CAS №: 7681-52-9
                     CIPAC №: 848

                     Натриев хипохлорит

                     Натриев хипохлорит: 105 g/kg—126 g/kg (122 g/L—151 g/L) технически концентрат
                     10—12 % (w/w) изразено като хлор

                     1 септември 2009 г.

                     31 август 2019 г.

                     ЧАСТ A
                     Може да бъде разрешена единствено употребата на закрито като дезинфектант.
                     ЧАСТ Б
                     За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преглед относно натриев хипохлорит (SANCO/2988/2008), и по-специално допълнения I и II към него, във вида, в който е финализиран от Постоянния комитет по хранителната верига и здравето на животните на 1 февруари 2013 г.
                     При тази цялостна оценка държавите членки обръщат особено внимание на:

                                 а)

                                 риска за оператора и работниците;

                                 б)

                                 следва да се избягва експозицията на почвата на натриев хипохлорит и неговите реакционни продукти чрез разпръскването на третиран компост върху обработвана по биологичен начин земя.

                           Когато е целесъобразно, условията за употреба включват мерки за намаляване на риска.“

         (1)  Допълнителни подробности за идентичността и характеристиките на активното вещество са представени в доклада за преглед.


title: Регламент за изпълнение (ЕС) № 1116/2012 на Комисията от 28 ноември 2012 година за установяване на стандартни стойности при внос с цел определяне на входната цена на някои плодове и зеленчуци

text:
               29.11.2012

               BG

               Официален вестник на Европейския съюз

               L 329/16

         РЕГЛАМЕНТ ЗА ИЗПЪЛНЕНИЕ (ЕС) № 1116/2012 НА КОМИСИЯТА
   от 28 ноември 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 28 ноември 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  50,7

                  MA

                  53,2

                  MK

                  37,4

                  TN

                  74,5

                  TR

                  64,0

                  ZZ

                  56,0

                  0707 00 05

                  AL

                  70,7

                  MA

                  141,4

                  MK

                  58,4

                  TR

                  93,7

                  ZZ

                  91,1

                  0709 93 10

                  MA

                  90,7

                  TR

                  88,8

                  ZZ

                  89,8

                  0805 20 10

                  MA

                  78,6

                  ZZ

                  78,6

                  0805 20 30, 0805 20 50, 0805 20 70, 0805 20 90

                  CN

                  70,9

                  HR

                  45,0

                  TR

                  84,5

                  ZZ

                  66,8

                  0805 50 10

                  AR

                  68,7

                  TR

                  78,4

                  ZZ

                  73,6

                  0808 10 80

                  MK

                  38,5

                  NZ

                  138,3

                  US

                  182,4

                  ZA

                  88,7

                  ZZ

                  112,0

                  0808 30 90

                  CN

                  66,2

                  TR

                  116,3

                  ZZ

                  91,3

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.